דני בולר

דני בולר (ידוע בתור ask dani; בתעתיק לעברית: אַסק דני נולד ב-1 בינואר 1988) הוא משפיען ופעיל הסברה ישראלית ערוץ הטיקטוק שלו הוא הערוץ החינוכי בעל מספר העוקבים מהגבוהים בישראל.

== ביוגרפיה ==
בולר נולד וגדל בכפר סבא<ref name=":3"></ref>, שירת בחיל האוויר כקצין ביחידת נ"מ. לאחר 4.5 שנות שירות צבאי החל לימודי תואר ראשון במדעי המחשב וכלכלה באוניברסיטת תל אביב<ref name=":0"></ref> ובשנת 2017 החל לעבוד בתור מפתח Full Stack בחברת ההזנק "נטורל אינטליג'נס"<ref name=":1"></ref>.

בשנת 2018 בולר סיים בהצלחה לימודים לקראת תעודת הוראה והחל ללמד מתמטיקה ולאחר מכן, גם לימודי חשיבה יצירתית בגימנסיה הרצליה בתל אביב. תחילה היה זה במקביל לעבודתו בסטארטאפ, ובהמשך, פרש מהחברה לטובת עיסוק בהוראה במשרה מלאה. הוא הפסיק ללמד בשל השכר הלא מתגמל לטענתו.

עם התפרצות מגפת הקורונה בישראל ב-2020, ולאחר שהחל לערוך מצגות לתלמידיו במתמטיקה, החליט בולר להעלות כמה מהמצגות לרשת החברתית טיקטוק, לאחר מכן החל גם לפרסם בה סרטונים שלו שבמהרה צברו תאוצה<ref></ref> ועם הזמן החל בולר לפרסם בערוץ תכנים בשלל נושאים כגון אבולוציה, דת ומדע, גאולוגיה, פוליטיקה ישראלית ועוד<ref name=":5"></ref><ref></ref>. נכון לנובמבר 2022 מונה ערוץ הטיקטוק של בולר המוכר כ"אסק דני" (ask dani) כ-170 אלף עוקבים ומעל לכ-7.5 מיליון לייקים<ref name=":2"></ref> והוא מהערוצים הישראלים המובילים בפלטפורמה.

בולר החל לפרסם דרך קבע כחמישה סרטונים מדי שבוע<ref name=":5" />, ולגבי מטרתו ביצירת התוכן התבטא בריאיון:

ביולי 2022 פרסם סרטון בו הוא מודיע על השקת אתר אינטרנט, בו יעלו כל התכנים מסודרים על פי קטגוריות<ref name=":2" /><ref></ref>. ב-7 באוגוסט 2022 הכריז על שיתוף פעולה עם עמוד הטיקטוק "מסע בחלל" במסגרתו פורסמו סרטונים משותפים עם יוצרי הערוץ בנושאי אסטרונומיה שפורסמו בעמודי הטיקטוק<ref></ref>.

=== 2023 ===
לאחר תקופה במהלכה צבר פופולריות בטיקטוק, החל בולר לפרסם סרטונים ממומנים על ידי חברות מסחריות, בנוסף לסרטונים השגרתיים שלו. הוא הצהיר כי הסרטונים הממומנים משמשים כיום בתור הכנסתו העיקרית<ref name=":5" />. במרץ 2023 צבר הערוץ של דני 200 אלף עוקבים<ref></ref>, וב-18 ביוני 2023 השתתף בפרק 19 בעונה 7 של שעשועון הטלוויזיה "המרדף" בכאן 11<ref></ref>.

ביולי 2023, בולר החל לפרסם, יחד עם מגזין "ליברל", סדרת סרטונים בשם "על מה אנחנו מדברים", בהם הוא מסביר את משמעותם של מושגים נפוצים במדע המדינה<ref></ref>.

עם פרוץ מלחמת חרבות ברזל החל לעלות סרטוני הסברה המציגים את עמדת מדינת ישראל בקונפליקט<ref name=":6"></ref>, והשתתף בסרטונים של פיקוד העורף בהם הוא מציג הנחיות לאזרחים במצבי חירום<ref></ref><ref></ref><ref></ref>.

בנובמבר 2023 היו לבולר מעל 250 אלף עוקבים בטיקטוק<ref name=":6" /> והוא דורג במקום 19 ברשימת "הטיקטוקרים הישראלים האהובים לשנת 2023" על ידי מאקו<ref></ref>.

== חיים אישיים ==
בולר נשוי ליעלה<ref name=":3" /> ואב לבן ובת. ומתגורר בתל אביב<ref name=":3" />.

== דעותיו ==
=== פוליטיקה ===
בולר דוגל במדיניות שוק חופשי, הפחתת הרגולציה והמגזר הציבורי וצמצום ההתערבות הממשלתית. כמו כן, הוא דוגל בשקיפות, הפרדת הדת מהמדינה וצמצום הכוח של ועדי העובדים. החל מספטמבר 2022, לקראת הבחירות לכנסת העשרים וחמש, פרסם בולר סדרת סרטונים בהם הוא סוקר את המצעים של המפלגות השונות. בבחירות אלו בולר הצהיר כי הוא עצמו בחר במפלגת חופש כלכלי בראשות אביר קארה<ref></ref><ref name=":4"></ref>.

=== הסתדרות המורים ===
בולר מתנגד למהלכי ארגון הסתדרות המורים, ומרבה לבקר את התנהלותה של יפה בן דוד, מנכ"לית ההסתדרות, יצא נגד שביתת המורים בקיץ 2022<ref></ref><ref></ref><ref></ref> ונגד מודל שכר המורים בישראל, בין אם זה בוועדת החינוך בכנסת ישראל ובין אם בראיונות לכלי התקשורת<ref></ref><ref></ref><ref></ref><ref></ref><ref></ref>.

=== הרבנות הראשית ===
בולר הביע את התנגדותו למונופול הרבנות הראשית לישראל והתחתן בחתונה יהודית ללא רב מטעם הרבנות<ref></ref>.

== התייחסות אליו בתקשורת ==
* בנובמבר 2022 הוציאו "שרוטונים" סרטון פרודיה המציג את דמותו המצוירת של דני מסבירה בדיחות של משחקי מילים גסות<ref></ref>.
* באוגוסט 2023 נערך חיקוי שלו בתוכנית "טייכר וזרחוביץ'"<ref></ref><ref></ref>.

== קישורים חיצוניים ==
* 

* 
* 
* 
* 
* 

== הערות שוליים ==

קטגוריה:אתאיסטים ישראלים
קטגוריה:מורים בישראל
קטגוריה:טיקטוקרים יהודים
קטגוריה:טיקטוקרים ישראלים
קטגוריה:בוגרי אוניברסיטת תל אביב
קטגוריה:סגל גימנסיה הרצליה
קטגוריה:פרזנטורים ישראלים
קטגוריה:מלחמת חרבות ברזל: אישים
קטגוריה:ישראלים שנולדו ב-1988